**Ministru kabineta noteikumu projekta “Grozījumi Ministru kabineta 2016. gada 7. jūnija noteikumos Nr. 359 „Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 7. jūnija noteikumos Nr. 359 „Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”” (turpmāk – noteikumu projekts) izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014. - 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 7. jūnija noteikumos Nr. 359 „Darbības programmas "Izaugsme un nodarbinātība" 8.3.5. specifiskā atbalsta mērķa "Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi”” (turpmāk – noteikumi) ir noteikta kārtība, kādā īstenojams 8.3.5. specifiskā atbalsta mērķis „Uzlabot pieeju karjeras atbalstam izglītojamajiem vispārējās un profesionālās izglītības iestādēs" īstenošanas noteikumi” (turpmāk – 8.3.5.SAM). 8.3.5.SAM ieviešanu nodrošina Valsts izglītības attīstības aģentūra, kas īsteno projektu “Karjeras atbalsts vispārējās un profesionālās izglītības iestādēs” (turpmāk – projekts) un ir finansējuma saņēmējs.  Atbilstoši noteikumu 30.3. apakšpunktam pedagoga karjeras konsultanta slodze ir viens pedagogs karjeras konsultants uz 700 izglītojamiem, bet nav mazāka par 0,3 slodzēm.  Uzsākot 8.3.5.SAM projekta īstenošanu tika konstatēti gadījumi, kad profesionālās izglītības iestādēs, kurām piešķirts profesionālās izglītības kompetences centra statuss (turpmāk – kompetences centrs) un pašvaldību izglītības iestādēs ar izglītojamo skaitu, kas nedaudz pārsniedz 700 izglītojamos, bet tas nav tik liels, lai sasniegtu 0,3 slodzei nepieciešamo izglītojamo skaitu, nav iespējams piesaistīt divus pedagogus karjeras konsultantus nepilnās slodzēs.  Šobrīd 16 pašvaldības (t.sk. pašvaldību apvienības un republikas pilsētas) nevar piesaistīt atbilstošu pedagogu karjeras konsultantu skaitu, lai nodrošinātu pedagoga karjeras konsultanta darbu nepieciešamajā apmērā, kā rezultātā tika noslēgti sadarbības līgumi, samazinot izmēģinājumskolu skaitu vai līgumu slēgšana atlikta uz 2017./2018. mācību gadu. Attiecībā uz kompetences centriem, kur izglītojamo skaits bija lielāks par 700 (13 kompetences centri, tai skaitā 7 kompetences centri ar audzēkņu skaitu 700-900), atbilstošu pedagogu karjeras konsultantu skaitu spēja nodrošināt tikai viens kompetences centrs.  Tādējādi, lai rastu iespēju projektā piedalīties izglītības iestādēm, kurās izglītojamo skaits nedaudz pārsniedz 700 izglītojamos, bet tas nav tik liels, lai sasniegtu 0,3 slodzei nepieciešamo izglītojamo skaitu, un līdz ar to, izglītības iestādei nav iespējams piesaistīt divus pedagogus karjeras konsultantus nepilnās slodzēs, kā arī nodrošinātu šādu izglītības iestāžu iekļaušanu projektā rezultātā un rādītāja uzskaitē, nepieciešams veikt grozījumus noteikumos, atrunājot izņēmuma gadījumus, t.i., viena pedagoga karjeras konsultanta slodze uz 701 - 750 izglītojamiem vispārējās izglītības iestādēs un attiecīgi viena pedagoga karjeras konsultanta slodze uz 701 - 900 audzēkņiem kompetences centros.  Neatkarīgi no izglītojamo skaita dinamikas vienam pedagogam karjeras konsultantam atalgojums un stundas likme par 750 izglītojamiem vai attiecīgi kompetences centros – 900 audzēkņiem tiks aprēķināts saskaņā ar 2016.gada 5.jūlija Ministru kabineta noteikumiem Nr.445. “Pedagogu darba samaksas noteikumi” tādā pat apmērā kā gadījumos, kad izglītojamo skaits atbilst izglītības attīstības pamatnostādnēs 2014.-2020.gadam noteiktajam - 700 izglītojamie.  Attiecībā uz kompetences centros izglītojamo skaita palielināšanu vienai pedagoga karjeras konsultanta slodzei jāņem vērā, ka kompetences centros mācās izglītojamie, kas savu pirmreizējo karjeras izvēli jau veikuši un izglītojamo karjeras vadības prasmju apguve ir integrēta gan mācību, gan prakses procesā. Līdz ar to, salīdzinot ar vispārējo izglītību, pedagogs karjeras konsultants vairāk fokusējas uz izglītojamo darba meklēšanas prasmju attīstīšanu un atbalsta sniegšanu reflektantiem. Tādējādi izglītojamo skaita palielināšana līdz 900 uz vienu pedagoga karjeras konsultanta slodzi ir atbalstāma, ņemot vērā kompetences centru karjeras atbalsta un pedagoga karjeras konsultanta metodiskā darba specifiku.  Vienlaikus izvēloties karjeras attīstības atbalsta pasākumu īstenošanas modeli pašvaldībā un izvērtējot savu cilvēkresursu pieejamību, kapacitāti un citus šo modeli ietekmējošos faktorus, pašvaldība izlemj, cik pedagogi karjeras konsultanti nodrošinās vai var nodrošināt vienu pilnu slodzi konkrētajā izglītības iestādē.  Ja pašvaldībā ir viena vai dažas izglītības iestādes, kurās kopā izglītojamo skaits mazliet pārsniedz 700 un ir iespēja nodarbināt tikai vienu pedagogu karjeras konsultantu, tad dalība projektā atbilstoši noteikumu spēkā esošajai redakcijai nav iespējama.  Ja pedagogu karjeras konsultantu skaits pašvaldībā ir pietiekams un ir objektīva nepieciešamība (piemēram, nepieciešamība saglabāt darbu daļslodzē kā mācību priekšmeta pedagogam, direktora vietniekam) vienu pilnu pedagoga karjeras konsultanta slodzi sadalīt starp 2 vai 3 pedagogiem karjeras konsultantiem, tad pašvaldība izvēlas nodarbināt daļslodzē vairākus pedagogus karjeras konsultantus. Šādā situācijā līdzīga pieeja būtu arī gadījumā, ja vienai pedagoga karjeras konsultanta slodzei atbilstu 750 izglītojamie saskaņā ar rosinātajiem noteikumu grozījumiem.  Pēc noteikumu grozījumiem nepieciešamību nodarbināt vienu pedagogu karjeras konsultantu pilnā slodzē vai vairākus pedagogus karjeras konsultantus daļslodzē izglītības iestādē, kurā izglītojamo skaits mazliet pārsniedz 700, pašvaldība varēs izvērtēt un pieņemt lēmumu patstāvīgi.  Kompetenču centru gadījumā, projektā ir iesaistījies tikai viens kompetenču centrs “Smiltenes tehnikums” ar izglītojamo skaitu - 715, kurā tiek nodarbināti divi pedagogi karjeras konsultanti.  Pārējo kompetenču centru iesaiste ir plānota sākot no 2017./2018.m.g. un tieši noteikumu grozījumos rosinātā izglītojamo skaita palielināšana līdz 900 veicinātu šo kompetenču centru ātrāku iesaistīšanos projektā  Ņemot vērā augstāk minēto, noteikumu projekta 301.punktā ietvertie grozījumi nekādi neierobežos tās vispārējās izglītības iestādes, kurās var nodrošināt 2 pedagogus karjeras konsultantus uz 701 līdz 750 izglītojamiem, un kompetenču centrus, kuros var nodrošināt 2 pedagogus karjeras konsultantus uz 701 līdz 900 audzēkņiem. Tieši pretēji, piemērojot noteikumu projekta 301.punktā ietvertos grozījumus, izglītības iestādēm (t.sk. kompetenču centriem) tiks sniegtas brīvas izvēles tiesības izvēlēties savām iespējam atbilstošu pedagoga karjeras konsultanta darba nodrošināšanas modeli, tādējādi veicinot lielāku izglītības iestāžu skaita iesaisti projektā.  Vienlaikus noteikumu grozījumi neparedz izmaiņas attiecībai viens pedagogs karjeras konsultants uz 600 izglītojamiem 2020. gadā atbilstoši IAP.  Ņemot vērā, ka pedagogu darba slodzes tiek plānotas uz mācību nevis kalendāro gadu un attiecīgi arī projekta finansējums sadarbības partneriem tiek piešķirts uz mācību gadu, attiecība, tad attiecība viens pedagogs karjeras konsultantsuz 600 izglītojamiem tiks piemērota, uzsākot jauno 2020./2021.mācību gadu.  Vienlaikus pedagogam karjeras konsultantam ir jābūt otrā līmeņa profesionālai augstākai izglītībai pedagoģijā un karjeras konsultanta kvalifikācijai vai sertifikātam par pedagoga – karjeras konsultanta pedagogu profesionālās kompetences pilnveides B programmas “Pedagogs karjeras konsultants” (vismaz 72 stundu apjomā) pabeigšanu. Ņemot vērā, ka uzsākot projekta īstenošanu tika konstatēts, ka pašvaldībām un kompetenču centriem iztrūkst nepieciešamais pedagogu karjeras konsultantu skaits, finansējuma saņēmējs uzsāka sadarbību ar nozares ministriju - Izglītības un zinātnes ministriju, kas līdz šim savas kompetences ietvaros organizēja pedagogu profesionālās kompetences pilnveides kursus pedagogiem karjeras konsultantiem. Tādējādi palīdzot projekta sadarbības partneriem – pašvaldībām un kompetenču centriem - nodrošināt dalībai projektā pedagogus karjeras konsultantus ar atbilstošu izglītību. Finansējuma saņēmējs regulāri apzin sadarbības partneru situāciju, apkopo to vajadzības un informē nozares ministriju par mācību kursu pieprasījumu projekta ietvaros. Savukārt mācību kursu organizēšanas un norises kārtību, pedagogu karjeras konsultantu pieteikšanu kursiem nosaka kursu organizators. Ievērojot minēto, šāda prakse tiks turpināta arī nākotnē, sadarbojoties pašvaldībām, kompetenču centriem un nozares ministrijai pedagogu karjeras konsultantu mācību vajadzību nodrošināšanai.  2017.gada 13.jūlijā finansējuma saņēmējs saņēma projektā plānotā sadarbības partnera VISC vēstuli Nr.1-06/794 (turpmāk – vēstule), kurā VISC informēja par nepieciešamību mainīt plānoto VISC lomu un uzdevumus projekta īstenošanā, atsaucot savu dalību no Nacionālo profesionālās meistarības konkursu organizēšanas profesionālās izglītības iestāžu izglītojamiem, tai skaitā profesionālo prasmju demonstrācijas pasākumu organizēšanas profesionālās izglītības pievilcības celšanai (MK noteikumu nr.359 21.4.apakšpunkts), vienlaikus saglabājot savu sadarbības partnera statusu. VISC savā vēstulē piedāvāja apvienot projekta īstenošanai plānotos resursus un paredzēt, ka noteikumu 21.4.apakšpunktā minēto atbalstāmo darbību īstenos finansējuma saņēmējs projekta īstenošanas laikā projektā plānotā finansējuma ietvaros.  Finansējuma saņēmējs izvērtējot VISC izteikto priekšlikumu par turpmāko sadarbību, ņemot vērā piedāvāto izmaiņu ietekmi uz projektā plānotajam darbībām, projekta finanšu un cilvēkresursu iespējām un atbilstību piekrīt VISC dalībai projektā uz citiem iesaistīšanās un partnerības principiem, t.i. nodrošinot konsultatīvo un metodisko atbalstu nacionālo konkursu organizēšanā VISC kompetences ietvaros bez projekta finansējuma piesaistes.  Izglītības un zinātnes ministrija, ir ņēmusi vērā Valsts izglītības satura centra un finansējuma saņēmēja ierosinājumu veikt papildu grozījumus noteikumos, paredzot izmaiņas sadarbības partnera - Valsts izglītības satura centra - uzdevumos un funkcijā 8.3.5.SAM īstenotā projekta ietvaros.  Grozījumi noteikumu projektā paredz, ka Valsts izglītības satura centrs projektā iesaistīsies kā sadarbības partneris, nodrošinot konsultatīvo un metodisko atbalstu bez 8.3.5.SAM īstenotā projekta finansējuma piesaistes, savukārt noteikumu 21.4.apakšpunktā minēto atbalstāmo darbību īstenos finansējuma saņēmējs projekta īstenošanas laikā projektā plānotā finansējuma ietvaros, tādējādi precizējot 15.1.apakšpunktu, kā arī 23.1.2.apakšpunktu. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Ja finansējuma saņēmējs veic iepirkumus, kur integrētas vides aizsardzības prasības, un uz tiem attiecas 2017. gada 20. jūnija Ministru kabineta noteikumu Nr.353 “Prasības zaļajam publiskajam iepirkumam un to piemērošanas kārtība” 1.2. apakšpunkts par preču un pakalpojumu iepirkumiem, kam zaļais iepirkums piemērojams obligāti, tad finansējuma saņēmējs par veiktajiem iepirkumiem papildus informē Centrālo finanšu un līgumu aģentūru. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, Valsts izglītības attīstības aģentūra, Valsts izglītības satura centrs, pašvaldības vai pašvaldību apvienības vai izglītības pārvaldes un valsts dibinātās profesionālās izglītības iestādes, kurām piešķirts profesionālās izglītības kompetences centra statuss. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tiek nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: [pasts@izm.gov.lv](mailto:pasts@izm.gov.lv) vai sniedzot viedokli klātienē. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Valsts izglītības attīstības aģentūra, Valsts izglītības satura centrs, pašvaldības vai pašvaldību apvienības vai izglītības pārvaldes un valsts dibinātās profesionālās izglītības iestādes, kurām piešķirts profesionālās izglītības kompetences centra statuss. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Ņemot vērā, ka projekta īstenošanai 2016.gada 29.novembrī tika parakstīta vienošanās ar finansējuma saņēmēju un Centrālo finanšu un līgumu aģentūru (turpmāk – vienošanās), noteikumu projektā paredzētie grozījumi paredz veikt grozījumus noslēgtajā vienošanās. Lai nodrošinātu noteikumu projekta 3.punktā minētā nosacījuma piemērošanu no 2017./2018.mācību gada sākuma, projektā tos var plānot no noteikumu projekta spēkā stāšanās dienas. |

Anotācijas III, IV,V – noteikumu projekts šīs jomas neskar.

Izglītības un zinātnes ministrs K.Šadurskis

Vīza:

Valsts sekretāre L.Lejiņa

29.08.2017 08:44

1732

Z.Rudene

67047992, zanda.rudene@izm.gov.lv